Ikke godkendtre stoffer Patienter blev fra august 2004 til juni 2007 behandlede med stoffer, som ikke er godkendte til sygdommen, selv om der findes et godkendt stof. - Vi mener, man har set bort fra de anbefalinger, der ligger, og enerådigt har valgt et stof, som ikke er godkendt som 1. linjebehandling til lungehindekræftpatiener. Det er decideret en fejl efter vores vurdering, siger Jesper Johansen om baggrunden for klagen. Lungehindekræft Hans far, Tommy Johansen fra Flauenskjold, fik for snart to år siden konstateret lungehindekræft. En sygdom han har pådraget sig efter at have arbejdet med asbest på Aalborg Værft i 70'erne og 80'erne. Rigshjospitalet behandlede forkert På Rigshospitalet blev Tommy, ligesom andre patienter, behandlet med kemoterapistoffer, der ikke er godkendt til behandling af den sjældne sygdom. Alimta er godkendt Det eneste godkendte middel er Alimta, som blev godkendt i august 2004 og siden brugt i Sverige, Tyskland, USA med flere som standard, men ikke i Danmark. Her startede man først med at bruge stoffet i juni efter kritik i medierne. Ingen hjælp at hente Jesper og hans far spurgte endda efter at blive behandlet med Alimta og overvejde at tage til Tyskland for at få behandlingen. - Men på Rigshospitalet fik vi at vide, at det skulle vi ikke vælge, for så havde man kun det ene forsøg. Så det fik de snakket os fra. Men det det kan vi rigtig godt fortryde i dag, siger Jesper Johansen. Jespers far Tommy Johansen døde for to uger siden.

Opsummering:
Patientklagenævnet kommer nu til at tage stilling til, om patienter med sygdommen lungehindekræft er blevet fejlbehandlede. Det oplyser P4 Nordjylland.